
Pananagutin ang rehimeng Arroyo 
sa labis na paghihirap ng mamamayan 


pantay na paghihirap ngayon ng mamamayang 

Pilipino. Ang pagsirit ng presyo ng bigas, mga 
produktong langis at iba pang mga batayang panga- 
ngailan ay nakaugat sa anti-mamamayang mga pata- 
karang pang-ekonomya ni Arroyo na mahigit isang 
dekada nang bumabayo sa sambayanan. 

Isang nag-aalburutong bulkan ang malawak na 
galit ng mamamayan. Ang kanilang matinding paghi- 
hikahos habang nagpapakabundat ang malalaking bu- 
rukrata-kapitalista ay nagpapakulo sa kanilang galit 
at nagtutulak sa kanila na paigtingin pang lalo ang 
pakikibaka para patalksin si Arroyo. 

Pinananagot nila si Gloria Arroyo sa lahat ng di- 
naranas nilang paghihirap. Sinisingil nila siya sa pag- 
tutulak noong 1998 ng General Agreement on Tariffs 
and Trade (GATT), pagsasakatuparan ng liberalisasyon 
ng ekonomya at ganap na pagsasailalim ng Pilipinas 
sa imperyalistang globalisasyon. Sa ilalim ng GATT, 
ibinwelo ng magkakasunod 


Pisay na ng rehimeng Arroyo ang walang ka- 

na mga rehimen ang liberalisasyon sa agrikultura. 

Ang liberalisasyon sa agrikultura, sa partikular, ay 
nagresulta sa pagpawi o pagbawas ng mga subsidyo 
sa mga magsasaka at anupamang kakarampot na sup- 
orta ng gubyerno sa agrikultura. Ibinukas nito ang 
bansa sa walang habas na importasyon ng mga pro- 
duktong agrikultural. 

Ang dagsa ng bigas, mais, karneng baka, baboy at 
manok at iba pang gayong produkto mula sa ibang 
bansa ay mapagpasyang sumakal sa lokal na produk- 
syon at sa kakayahan ng Pilipinas na tumindig sa sa- 
rili sa usapin ng pagkain. Sa ilalim din ng globalisa- 
syon itinulak ang malawakang pagpapalit-gamit ng 
mga lupang agrikultural na ibinaling mula sa palay at 
mais tungo sa mga cash crop na pang-eksport. 

Ang pro-imperyalista at anti-mamamayang GATT 
ang pinakamalaking sakunang tumama sa mga mag- 
sasakang Pilipino. Higit pa sa pinsalang dulot ng pi- 
nakamalalakas na bagyo ang pagkawasak ng lokal na 

agrikultura. Mula sa pagiging ta- 
gapag-eksport ng bigas, naging 
palaasa ang Pilipinas sa impor- 
tasyon hanggang sa naging pina- 
kamalaking tagapag-angkat ito 
ng bigas sa Asia. 

Mas masahol pa, sa kabila ng 
pagtatambak sa bansa ng tone- 
toneladang bigas, mais at iba 
pang butil mula sa ibang bansa 
ay patuloy pa rin ang pagsirit ng 
presyo ng mga batayang pagka- 

ing ito. Ito'y dahil sa mani- 
pulasyon ng suplay at pre- 
syo ng mga mapagsaman- 
talang elementong kara- 
niwang kasapakat ng Ma- 
lacahang. 

Sa kabila ng malawa- 
kang paghihikahos ay ipi- 
napako pa rin sa napakaba- 
bang antas ang sahod at 
sweldo ng mga manggaga- 
wa at empleyado. 

Ang pangangayupapa 
ng rehimeng Arroyo sa mga 
dayuhan at ang walang ka- 
busugang pandarambong 
nito sa kabang-bayan ang 
nasa ugat ng malalim na 
krisis sa kabuhayan at ma- 
tinding paghihikahos sa 
buong bansa. Wala nang 
ibang masusulingan ang mama- 
mayan kundi ang patalsikin ang 
mapandambong, malupit at reak- 
syunaryong papet na rehimeng 
Arroyo. 

Sa pangmatagalan, tanging sa 
pagbabagsak ng buong sistemang 
nagluluwal ng gayong mga rehi- 
men matitiyak ng mamamayan 
ang kalayaan sa gutom at paghi- 
hikahos. AB) 

Matinding 
krisis sa bigas 


agkakandarapa ngayon ang 
N re Arroyo na apulain 

ang ligalig at disgusto ng 
mamamayan na nalilikha ng puma- 
paimbulog na presyo ng bigas. Isa 
itong isyung dumidiretso sa ku- 
makalam na sikmura ng mama- 
mayan, nagpapalala sa kanilang 
kagutuman at paghihikahos at nag- 
tutulak sa kanila na bagtasin ang 
landas ng paglaban. 

Sa tangkang lutasin ang prob- 
lema ng suplay, iniutos ni Arroyo 
ang importasyon ng 1.5 milyong 
tonelada ng bigas mula sa Thailand 
at Vietnam. Nagpakalat din siya ng 
mga tindahang pinamamahalaan 
ng mga sundalo ng AFP kung saan 
ibinebenta nang rasyon ang bigas. 
Upang magpabango, nananawagan 
siya sa National Food Authority 
(NFA) na itaas ang presyo ng palay 
na binibili nito sa mga magsasaka 
mula P12 tungong P17. Pinalala- 
bas din niya na malaking pondo 
ang inilalaan ng kanyang gubyerno 
bilang pansuporta sa agrikultura. 

Ang lahat ng ito ay pawang mga 
panakip-butas na solusyon at des- 
peradong mga tangkang makapan- 
linlang. Matatandaang noong Pe- 
brero lamang ay nagmaang-maa- 
ngan pa ang rehimen hinggil sa 
noo'y napipinto pa lamang na kaku- 
langan ng suplay ng pagkain sa bu- 
ong mundo. Nagmalaki pa ito ni- 
tong unang linggo ng Marso na wa- 
lang krisis sa bigas ang Pilipinas at 
hanggang ngayon ay itinatanggi ni- 
tong magkukulang ang suplay nito. 

Tiyak ding ibubulsa lamang ni- 
na Arroyo at ng kanyang mga ali- 
pures ang P43.7 bilyong ayudang 
pagkain, tulad ng nangyari sa na- 
pakarami nang iba pang programa 
sa agrikultura. Katulad ng fertilizer 
scam noon at ng swine scam nga- 

yon, walang malinaw na dadaluyan 
ang pondong ito at wala ring me- 
kanismo para sa wastong pamama- 
hagi at pagtutuos para rito. 

Mariing kinukundena ng mga 
samahan ng magsasaka, progresi- 
bong organisasyon at malawak na 
seksyon ng mamamayan ang mga 
kabulastugan ni Arroyo. Anila, wala 
na siyang ginawa kundi magdada- 
daldal at gumastos ng milyun- 
milyon para sa mga pakulong 
walang layunin kundi ang ibida ang 
sarili. 

Katunayan, matagal nang ipi- 
naglalaban ng mga magsasaka ang 
mga hakbang at programa para ita- 
as ang produktibidad sa agrikultu- 
ra at palakasin ang pagsandig sa 
sa-rili ng bansa sa usapin ng pag- 
kain. 

Kabilang sa mga ipinaglalaban 
ng mga magsasaka ang sumusunod: 

1) Pagpapatupad ng tunay na 
reporma sa lupa. Nasa puno't dulo 
ng kahirapan sa kanayunan at pag- 
kaatrasado ng sektor ng agrikultu- 
ra ang monopolyong kontrol ng 
mga panginoong maylupa sa mil- 
yun-milyong ektaryang lupang 
pansaka. Dapat ibasura ang huwad 
na Comprehensive Agrarian Reform 
Program na batbat ng anomalya at 
mga palusot para sa mga pangino- 
ong maylupa. Itaguyod ang kara- 

patan ng mga magsasa- 
ka sa mga lupang kani- 
lang sinasaka at bigyan 
sila ng sapat na suporta 
para gawing produktibo 
at mapaunlad ang mga 
ito. 

2) Pagbasura sa 
Agriculture and Fishe- 
ries Modernization Act 
(AFMA) at pagpigil sa 
liberalisasyon ng agri- 
kultura. Ang kakula- 
ngan ng lokal na pro- 
duksyon ang isa sa pina- 
kamalalaking dahilan ng 
kasalukuyang kakulan- 
gan sa suplay ng bigas 
at pagsalig ng bansa sa importa- 
syon. Bilang pinakamalaking im- 
porter ng bigas sa Asia, malaki ang 
epekto ng kakulangan ng suplay sa 
bigas at nagtataasang presyo nito 
sa pandaigdigang pamilihan sa 
bansa. Gayundin, ang liberalisa- 
syon sa importasyon ng mga pro- 
duktong agrikultural ay nagreresul- 
ta sa pagkabangkarote ng mga lo- 
kal na magsasaka, kabilang ang 
mga nagtatanim ng palay at mais. 

3) Pagtigil sa land-use at 
crop conversion. Inaamin maging 
ng rehimen na isa sa pinakamala- 
laking salik sa pagbagsak ng ka- 


kayahan ng bansa na magprodyus 
ng sariling suplay ng palay at iba 
pang pagkain ang pagpapalit- 
gamit ng mga lupaing agrikultu- 
ral. Ibinunsod ito ng kahayukan sa 
tubo ng mga papet na rehimen. 
Ayon sa mga estadistika ng Bu- 
reau of Agricultural Statistics, bu- 
maba mula 10 milyon tungong 9.7 
milyong ektarya ang mga lupaing 
sinasaka. Taun-taon, kumikitid 
ang lupaing tinatamnan ng mga 
produktong agrikultural. Noong 
mga taong 2004-2005 halimbawa, 
nabawasan ng 56,200 ektarya o 
1.4% ang mga lupaing tinatamnan 
ng mga produktong agrikultural. 
Ang mga lupaing tinatamnan ng 
palay ay bumaba rin mula 4.13 mi- 
lyon noong 2004 tungong 4.07 
milyong ektarya noong 2005. 

4) Pagpapataas sa farmgate 
price ng palay at iba pang pro- 
duktong agrikultural sa antas na 
di bababa sa 25%. Ipinanukala rin 
ng Kilusang Magbubukid ng Pilipi- 
nas na ipako ang presyo ng komer- 
syal na bigas sa P25/kilo at 
P18.75/kilo para sa bigas na ipina- 
mamahagi ng NFA. Sa gayo'y mabi- 
bigyan ng wastong kumpensasyon 
ang mga magsasaka habang napa- 
ngangalagaan ang kapakanan ng 
mga mamimili. ABI 


Protesta laban sa pagtaas 
ng presyo ng pagkain 


aglunsad ng kilos-protesta ang mga manggagawa, maralita ng 

lunsod at kabataan sa pangunguna ng Bagong Alyansang Ma- 
kabayan at Kadamay sa Trabaho Market sa Sampaloc, Maynila nitong 
Abril 2. Gamit ang bitbit nilang mga kawali at kaldero, nag-ingay sila 
upang tutulan ang pagsirit ng presyo ng bigas at pagkain. 

Kinagabihan, naglunsad sila ng sabay-sabay na noise barrage sa 
Taguig, Parañaque, Pasay, Caloocan at iba pang lunsod sa Metro 
Manila. Inaasahang mas marami pang katulad na kilos-protesta ang 
ilulunsad sa mga darating na linggo sa harap ng tuluy-tuloy na pag- 
taas ng presyo ng mga karaniwang bilihin. 

Sa isang sarbey ng Pulse Asia mula Pebrero 21-Marso 8, umabot 
sa 66% o dalawa sa bawat tatlong Pilipino ang nagpahayag na mas 
mahirap ang kanilang buhay sa kasalukuyan kumpara noong 2005. [EB 


Sumisirit ang presyo ng bigas 
at iba pang pagkain 


linggo. Mula P25 bawat kilo, umaabot na ito ngayon sa P32-38/ki- 


Th na tampok ang pagsirit ng presyo ng bigas nitong nakaraang 


lo at P40/kilo sa ilang lugar sa prubinsya ng Quezon. May nagta- 
tayang aabot pa ito sa P50/kilo sa mga susunod na buwan. 


Hindi magkandatuto ang rehi- 
meng Arroyo sa pagtanggi na ku- 
lang ang suplay ng bigas. Ngunit 
ayon mismo sa sarili nitong mga 
dokumento, mauubos na ang sup- 
lay ng bigas ng bansa pagsapit ng 
Hunyo. Naghigpit na ang mga ina- 
angkatan nitong mga bansa, tulad 
ng Vietnam, Thailand at Pakistan. 
Sa harap nito, napilitan na ang re- 
himen na mangutang sa US ng 
100,000 metriko tonelada ng bigas 
para sa pangangangai- 
langan ng mamamayan 
mula Mayo 15 hang- 
gang Agosto 15. 

Pinabubulaanan ng 
mga hakbang na ito ng 
rehimen ang nauna ni- 
tong sinasabing wa- 
lang kakulangan sa 
suplay ng bigas. Kata- 
wa-tawa rin ang panu- 
kala ni DA Secretary 
Arthur Yap sa mga 
may-ari ng restawran 
na kalahating tasa ng 
kanin na lamang ang 
ihain sa mga kostumer. 
Nagpakulo pa ito nga- 


yon ng pagbebenta ng tig-iisang 
kilong bigas. 

Wala ring silbi ang atas ng DA 
sa NFA na itaas ang presyo ng ko- 
mersyal na presyo ng palay. Bukod 
sa tapos na ang anihan ngayong 
buwan, kakarampot lamang din na- 
man ang binibili ng ahensya mula 
sa mga magsasaka. Inaamin ni NFA 
Administrator Jessuf Navarro na 
isang porsyento na lamang ng lokal 
na produksyon ng palay ang bini- 
bili ng ahensya ni- 
tong nakaraang 
dalawang taon. 

Samantala, tu- 
maas na rin ang 
presyo ng mais 
mula sa abereyds 
na P6/kilo tu- 
ngong P17-18. 
Ang karaniwang 
mais ay ibinebenta 
na sa P23 kada ki- 
lo at ang premyum 
na uri ay P25 kada 
kilo. Ang isang sa- 
ko (50 kilo) ay 
nagkakahalaga na 
ng P960-967.50. 


Gayundin, umaabot na sa 
P200/kilo ang presyo ng karneng 
baboy ngayong buwan, ayon sa 
National Federation of Hog Far- 
mers. Tumaas din ang presyo ng 
arina, gatas at isda. ABI 


Di sapat ang lokal 

na produksyon ng bigas 
MULA nang sumailalim ang Pili- 
pinas sa imperyalistang globali- 
sasyon, tuluy-tuloy na naging 
palaasa ang bansa sa importas- 
yon ng bigas at iba pang pro- 
duktong agrikultural. Mula 
722,000 tonelada noong 1997, 
umabot ang importasyon ng bi- 
gas sa 1.7 milyong tonelada no- 
ong 2006. 

Halos hindi lumalago ang 
produksyong agrikultural. Mula 
sa 1.4% paglago noong 1990- 
1995, bumagsak ito sa 0.6% no- 
ong 1996-2000. 

Mula sa pagiging tagapag- 
eksport ng mga produktong agri- 
kultural noong dekada 1970 at 
1980, naging tagapag-import 
ang Pilipinas mula dekada 1990. 
Mula $0.257 bilyon noong 1991- 
1994, ang depisit sa kalakalang 
agrikultural ng Pilipinas ay um- 
abot sa $3.347 bilyon noong 
1995-1998. 

Ngayong taon ay kailangan 
nang mag-angkat ang bansa ng 
dalawang milyong toneladang 
bigas upang mapunan ang kaku- 
langan sa lokal na produksyon.[B 


Korapsyon sa programa sa pagsuporta 
sa mga babuyan, ibinunyag 


sumambulat sa publiko nitong Abril. Umaabot sa P1.1 bilyon ng P5 


T: na namang malaking kaso ng korapsyon ng rehimeng Arroyo ang 


bilyong pondo ng “swine program” ang nawawala at pinaniniwalang 
ginamit sa eleksyon noong 2004. Ibinunyag ito ni Atty. Harry Roque ng 
University of the Philippines (UP) College of Law. 


Ayon sa ulat ng Commission on 
Audit (COA) noong 2005, binuo at 


4 


ipinatupad 
Agriculture (DA) ang “swine pro- 


ng Department of 


gram” upang pagkalooban umano 
ng suportang pinansyal ang mga 
magsasakang may babuyan. Sini- 
mulan ito bago ang eleksyon no- 
ong 2004. 

Malaki ang kinalaman nina da- 
ting DA Sec. Luis “Cito” Lorenzo at 

kasalukuyang DA Sec. Arthur Yap sa 
proyektong ito. Nakaupo noon si 
Yap bilang administrador ng Natio- 
nal Food Authority (NFA) at tulad 
ni Lorenzo ay board member din si- 
ya ng Quedan and Rural Credit Gu- 
arantee Corp. (Quendacor), ahen- 
syang pag-aari ng gubyerno na na- 
ngangasiwa sa pondo ng progra- 
mang babuyan. 

Katulad ng “fertilizer scam” ni 
Jocelyn “Joc-joc” Bolante, noo'y 
Undersecretary of Agriculture, 
tinatayang ginamit ang “swine pro- 
gram” bilang daluyan ng pondo pa- 
ra sa pansariling gamit ni Arroyo at 
kanyang mga alipures. Pero mas 
malaki ang nakurakot na pondo sa 
“swine program” at mas direkta 
itong nakaugnay kay Arroyo dahil 
tuwiran noong nasa ilalim ng ka- 
nyang upisina ang Quedancor. 

Sa COA Report ng 2005, ang na- 
wawalang P1.1 bilyon ay bahagi ng 
P1.66 bilyong pondong ginastos 
diumano ng programa. Inisyal na 
pinondohan ang “swine program” 
ng P2.25 bilyon bago ito dinag- 
dagan para maging P5 bilyon para 
umano mabigyan ng karampatang 
puhunan ang mga magsasakang 
nagnanais magtayo ng babuyan. 
Ang natitirang pondo ng nasabing 
programa ay nakadeposito sa Land 
Bank of the Philippines (LBP), 
ayon sa ulat. 

Hindi dumaan ang proyekto sa 
“public bidding.” Ang mga suplayer 
na nakakuha ng proyekto ay kina- 
bibilangan ng Iloilo Feeds Corp., 
Nueva Foods Corp., BIRKS Agri- 
Livestock na nakakuha ng P583 mi- 
lyong kontrata, Silverstock (P480 
milyon), ACL Corp. at Metro Lives- 
tock (P383 milyon). 

Halata na ang mga kumpa- 
nyang ito ay pawang mga “dummy 
corporation” na itinayo lamang no- 
ong 2003, isang taon bago nabuo 
ang programa. Walang sapat na ka- 
pital ang mga ito para mamahala 
ng anumang malaking proyekto. 

Napag-alaman din sa mga doku- 
mento nito na pare-parehong mga 
tao ang nakaupo sa board of di- 
rectors ng apat na kumpanya at pi- 
nakamalamang ay pagmamay-ari 
ang mga ito ng iilang tao lamang. 
Hindi rin nakarehistro ang mga ito 
sa Bureau of Animal Industry. Sa 
mga pinirmahang kontrata ng mga 
kumpanyang ito, walang pina- 
ngalanang mananagot sakaling 
hindi mabayaran ang mga ipinau- 
tang na pondo. 

Alinsunod sa programa, ibini- 
gay ng Quedancor ang pondo sa 
apat na kumpanya bilang paunang 
bayad sa mga baboy na ipamama- 
hagi nito sa mga magsasaka. Pero 
sa buong panahong kunwa'y tu- 
makbo ang programa, halos walang 
maisumiteng mga resibo, voucher, 
dokumento o anumang papeles ang 
Quedancor para maipaliwanag kung 
saan napunta ang pondo. 

Ayon sa imbestigasyon ng COA, 
marami sa mga magsasakang inilis- 
ta bilang benepisyaryo ay pinapir- 
ma lamang sa mga blangkong resi- 
bo kapalit ng P200-300. Wala si- 
lang natanggap na baboy o anu- 
mang pondo labas dito. Ngayong 
hinihiling na ng Senado ang lista- 
han ng mga benepisyaryo, nagpa- 
palusot ang Quendacor na nawala 
nito ang naturang listahan. 

Noon pa mang 2003 ay may 
mga lumitaw nang anomalya sa 
paglalabas ng pondo ng Quedancor. 
Ayon sa mga 
dokumento, 
siningil ng 
Landbank 
ang Que- 
dancor ng 
P300 milyon 
para asikasuhin 
ang pautang 
at P2 milyon 
bilang pamba- 
yad sa 
mga 
abu- 


gado (arranger at attorney's fees). 
Sobra ang laki ng singil na ito lalu- 
pa't ang transaksyon ay sa pagitan 
ng dalawang ahensya ng gubyerno. 
Nagastos naman ang P747 milyong 
pondo noong 2004 sa panahon ng 
eleksyon mismo. Lalong bumilis 
ang paglalabas ng pondo noong 
Hulyo 2004 matapos ilabas ni Arro- 
yo ang Executive Order 322 na tu- 
wirang nagpailalim sa Quedancor 
sa pamamahala ng Office of the 
President. 

Sa disenyo pa lamang ng pro- 
grama, halata nang daluyan la- 
mang ito ng pondo para sa pansa- 
riling gamit ni Arroyo at kanyang 
partido. Wala itong itinakdang mga 
proseso at garantiya para mabaya- 
ran ang mga utang. Kung hindi ma- 
bayaran ang utang, ilalakip na la- 
mang ang mga ito sa mga “utang 
na di nabayaran” o bad debts. 

Dagdag pa rito, walang katoto- 
hanang may kakulangan sa produk- 
syon ng baboy noong 2003 kung 
kailan nabuo ang programa at nag- 
labas ng bilyun-bilyong pondo para 
rito. Ayon mismo sa mga estadisti- 
ka ng gubyerno, tumaas pa nga 
nang 3.9% ang produksyon ng ba- 
boy mula 2001 tungong 2002. W® 


Mo MATATAGUMPAY NA OPENSIBA NG BHB 
Mga tagumpay ng BHB sa Mindanao 


bong Bayan sa Mindanao sa sustenidong pagsulong nga rebolusyo- 


C iers tyan: nakapag-ambag ang mga tagumpay ng Bagong Huk- 


naryong pakikibaka sa Pilipinas. Ipinahayag ito ni Jorge “Ka Oris” 
Madlos, tagapagsalita ng National Democratic Front-Mindanao, sa oka- 
syon ng ika-39 anibersaryo ng pagtatagtag ng Partido sa Bagong Huk- 
bong Bayan (BHB) noong Marso 29, 2008. Nakamit ang mga tagumpay 
na ito dahil sa suporta ng mamamayan. 


Nakapaglunsad ang mga yunit 
ng BHB sa Mindanao ng 350 tak- 
tikal na opensiba noong nakaraang 
taon kumpara sa halos 300 noong 
2006. Nitong Enero hanggang Mar- 
so 2008, mahigit 20 taktikal na 
opensiba na ang nailulunsad, ayon 
sa panimulang mga ulat. 

Mga anihilatibo at atritibong 
aksyong militar at ilang espesyal 
na operasyon ang nailunsad ng Pu- 
lang hukbo sa isla. Mahigit 300 
matataas na kalibreng 
armas ang nasamsam ng 
BHB sa Mindanao mula 
sa kaaway at humigit- 
kumulang isang batal- 
yon ng kaaway ang na- 
ging kaswalti noong 
2007 lamang. Kabilang 
sa mga pangunahing 


taktikal na opensiba nito ang mga 
reyd sa Dapecol, Sto. Tomas, 
Davao del Norte (mahigit 100 ar- 
mas); sa Cantilan, Surigao del Sur 
(18 armas); at sa Lawan-lawan, Las 
Nieves, Agusan del Norte (14). 
Nakabihag ang BHB ng ilang 
regular at paramilitar na tropa sa 
mga aksyong militar nito sa mga 
rehiyon ng Southern Mindanao, Far 
South Mindanao, North Central 
Mindanao at North Eastern Min- 
danao, at ilan sa 
kanila ay tuma- 
gal nang mahi- 
git isang bu- 
wan. Nagpasala- 
mat ang mga 
POW dahil ma- 
ayos silang tin- 
rato alinsunod 


sa mga patakaran ng BHB, sa 
CARHRIHL at mga alituntunin ng 
digma sa Geneva Conventions. Ang 
mga bihag ng digma ay pinalaya sa 
makataong batayan. 

Nakaugat ngayon ang BHB sa 
mahigit 20 lalawigan, halos 200 
bayan at lunsod at 2,000 baryo ng 
Mindanao. Nagdagdag ng mga erya 
ng operasyon sa Southern Min- 
danao, North Central Mindanao at 
Far South Mindanao. 

Sa kabila ng brutal na mga 
atakeng militar, nadagdagan ang 
mga larangang gerilya mula 35 
noong 2005-2006 tungong 39 ni- 
tong 2008. Nitong taon, nabigo 
ang AFP Eastern Mindanao Com- 
mand na wasakin ang target nitong 
11 larangang gerilya. Nabigo rin 
ang AFP Western Mindanao Com- 
mand na durugin ang target nitong 
tatlong larangang gerilya sa saklaw 
nito. Dumami ang mga lakas- 
kumpanyang larangang gerilya ha- 
bang unti-unti namang lumalaki 
ang mayoryang mga larangang ge- 
rilyang lakas-platun. 


Matatagumpay na taktikal na opensiba ng BHB 


DALAWANG elemento ng 13th IB 


ang agarang namatay nang am- 
busin ng mga Pulang mandirigma 
sa ilalim ng Napoleon Tumagtang 
Command ang kanilang yunit sa 
San Remigio, Antique noong 
Abril 4. Ayon sa mga inisyal na 
ulat, pinasabugan ng land mine 
ang mga sundalong pauwi na sa 
kanilang detatsment sa Barangay 
Bulan-bulan sa nasabing bayan. 

Sinalakay naman ng mga ger- 
ilya ng BHB sa ilalim ng Domingo 
Erlano Command ang kampo ng 
Bravo Company ng 69th IB sa Ca- 


siguran, Aurora noong Marso 24. 
Dalawa sa mga sundalo ang na- 
sugatan sa putukan. Tumagal 
nang 15 minuto ang operasyon 
at ligtas na nakaatras ang mga 
mandirigma sa nasabing lugar. 
Samantala, di bababa sa pito 
ang namatay at dalawa ang nasu- 
gatan sa magkahiwalay na paki- 
kipaglaban ng mga pwersa ng 
BHB sa mga elemento ng 50th IB 
noong Marso 21 at 25 sa 
Barangay Tubtuba, Tubo, Abra. 
Tatlong beses na minortar ng ka- 
away ang lugar na pinaglabanan. 


Walang nasawing Pulang 
mandirigma sa labanang ito at 
walang nakuhang armas mula sa 
kanila. 

Ang pag-atake ng BHB sa AFP 
ay bahagi ng suporta nito sa 
paglaban ng mamamayan ng 
Abra sa pagpasok ng mga dayu- 
hang minahan. Nagsisilbing pw- 
ersang panseguridad ng mga mi- 
nahang tulad ng Olympus Pacific 
Minerals Inc., Abra Mining and 
Industrial Corporation at Jabel 
Corporation ang iba't ibang yu- 
nit ng AFP. ABI 

ii 


Mga tagapagtaguyod ng karapatang-tao, 


pinarangalan 


Joe Dizon para sa kanilang masugid na pagtatanggol sa karapatang- 


Tere kamakailan ng parangal sina Atty. Romeo Capulong at Fr. 


tao at interes ng mamamayan. 


Pinarangalang “abugado ng 
sambayanan” si Atty. Romeo Capu- 
long ng iba't ibang grupong nag- 
tataguyod sa karapatang-tao, mga 
kapwa abugado at kaibigan para 
sa kanyang walang humpay na 
pagtataguyod sa interes ng mahi- 
hirap at mga inaapi. Ang pagpapa- 
rangal ay inilunsad sa Quezon City 
Sports Club noong Abril 3. 

Si Atty. Capulong ang nagsisil- 
bing pangunahing abugado ng Na- 
tional Democratic Front of the Phil- 
ippines (NDFP) sa pakiki- 
pagnegosasyon sa gubyerno ng Pi- 


lipinas. Tampok din ang papel ni 
Attorney Capulong sa mga kaso ng 
mga detenidong pulitikal at iba 
pang biktima ng paglabag sa kara- 
patang-tao. 

Kabilang sa mga nagbigay-pa- 
rangal kay Attorney Capulong sina 
Prof. Jose Ma. Sison at Luis Jalan- 
doni ng NDFP, Rep. Satur Ocampo 
at Teodoro Casifio ng Bayan Muna, 
Rep. Liza Maza ng Gabriela Wo- 
men's Party at ang dating mga 
kongresman na sina Rafael Maria- 
no and Joel Virador. Nagbigay din 
ng parangal si National Artist Bi- 


Mga kaso ni Palparan, ipinasisiyasat 


IGINIGIIT ng grupong Karapatan na imbestigahan ang mga kaso ni 
Maj. Gen. Jovito Palparan (ret.), isa sa pinakamasusugid na alipu- 
res ni Arroyo at kilala sa mga kaso ng malalalang paglabag sa kara- 
patang-tao at malulupit na pang-aabusong militar. 

Ang hakbanging ito ay reaksyon ng Karapatan sa inilabas na 
ulat ng Human Rights Watch (HRW) na nagsasabi na wala pang ka- 
hit isang upisyal ng militar ng rehimeng Arroyo ang naisakdal kaug- 
nay ng daan-daang kaso ng pamamaslang at libu-libong kaso ng 
paglabag sa karapatang-tao. Sinisingil ng HRW ang kawalang- 
aksyon ng rehimen sa mga kasong ito. 

Samantala, nakatakdang isagawa ng UN Human Rights Council 
sa Abril 11 sa Geneva, Switzerland ang Universal Periodic Review on 
the Philippines. Dito'y inaasahang mag-ulat ang mga grupo tulad ng 
Karapatan hinggil sa kalagayan ng karapatang-tao sa Pilipinas. 

Nananawagan naman ang European Union sa rehimeng Arroyo 
na tigilan na nito ang paglilista ng mga aktibista at iba pang prog- 
resibo sa mga “order of battle” ng AFP. Binatikos din ng EU ang ka- 
walang-aksyon ng rehimen sa harap ng pagkakasangkot ng mga upi- 
syal militar sa mga kaso ng pamamaslang. 

Kasabay nito, nagpasya naman ang European Union na magpada- 
la ng justice assistance mission sa Pilipinas matapos ang isinagawang 
imbestigasyon ng Needs Assessment Mission. Sa pagtaya nito, “se- 
ryosong problema” ang mga kaso ng ekstrahudisyal na pamamaslang 
sa Pilipinas. [AB] 

envenido Lumbera. 

Dumalo rin doon si Rep. Jose 
Yap ng Tarlac, Vice Governor Tho- 
mas Joson ng Nueva Ecija, dating 
Undersecretary Josie Lichauco ng 
Department of Transportation at 
dating tagapangulo ng IBP na si 
Jose Grapilon. 

Noon namang Marso 10, igina- 
wad ng Tji Hak-soon Justice and 
Peace Foundation ng Korea ang 
Justice and Peace Award kay Fr. Joe 
Dizon at sa Worker's Assistance 
Center Inc. (WAC). Ang gantimpa- 
lang ito ay taunang ibinibigay ng 
Korean Catholic Foundation sa mga 
indibidwal o organisasyong may 
makabuluhang ambag sa pagkamit 
ng kapayapaan at katarungan. 

Kinilala ang 12-taong katangi- 
tanging pagtataguyod ng WAC sa 
karapatan at kapakanan ng mga 
manggagawa sa mga export- 
processing zone sa Cavite, sa kabi- 
la ng matinding panunupil. 

Nagsimula ang WAC noong 
1995 bilang programang “socio- 
pastoral.” Nagsikap itong ipag- 
tanggol at sanayin ang mga mang- 
gagawa sa Cavite Export Processing 
Zone, ang pinakamalaking export- 
processing zone sa Pilipinas kung 
saan pinaiiral ang patakarang “no 
union, no strike” at laganap ang pa- 
nunupil at mga paglabag sa kara- 
patan ng mga manggagawa. 

Mula sa naitayo nitong unyong 
kinabibilangan ng 30 manggagawa 
noong 1997, nakatulong ang WAC 
sa pagtatayo ng hindi bababa sa 
siyam pang mga unyon na suma- 
saklaw sa 10,000 manggagawa sa 
iba't ibang mga pabrikang pag- 
aari ng mga dayuhan. “Binasag 
namin ang panunupil,” ani Father 
Dizon. ABI 

Szala PANANALANTA NG PASISTANG ESTADO 
Iligal na pang-aaresto at panggigipit 
mula Marso hanggang unang linggo ng Abril 


karapatang-tao ng rehimeng Arroyo nitong nakaraang Marso 10 hang- 


[e na pang-aaresto at panggigipit ang tampok sa mga paglabag sa 


gang Abril 3. 

Abril 3. Nakatanggap ng su- 
nud-sunod na banta sa kanyang 
buhay si Redempto Ando, mama- 
mahayag ng dyaryong Philippine 
Daily Inquirer na nakabase sa Pa- 
lawan. Hinihinala ng biktima na 
may kaugnayan ito sa isang artiku- 
long isinulat niya tungkol sa diu- 
manong plano ng MacroAsia, isang 
kumpanya ng minang pag-aari ng 
malaking negosyanteng si Lucio 
Tan. Isiniwalat niya na pinigilan ni 
Tan ang gubyerno na ideklara ang 
Mt. Mantalingahan bilang protek- 
tadong erya. Nasa Mt. Mantalinga- 
han ang kahuli-hulihang kagubatan 
sa katimugan ng Palawan. 

Marso 28. Kinundena ni Eliza- 
beth Principe, detenidong konsul- 
tant ng National Democratic Front 
of the Philippines, ang rehimeng 
Arroyo dahil sa paggamit nito ng 
mga pekeng testigo upang pagtak- 
pan ang mga iregularidad ng pag- 
dukot sa kanya noong Nobyembre 
2007. Aniya, ang mga dumukot sa 
kanya ay malalaki, maskulado at 
maliliksing lalaki at wala silang ka- 
samang babae. Hindi kabilang sa 
mga dumukot sa kanya ang huwad 
na testigo na iniharap ng rehimen 
sa Court of Appeals. Nagsampa rin 
ng writ of habeas corpus si Principe 
para sa asawa niyang si Leo Ve- 
lasco na dinukot noong Pebrero 
2007 sa Cagayan de Oro City. 

Marso 24. Pinaiimbestigahan 
ng Pamalakaya sa Commission on 
Human Rights ang operasyong pa- 
niniktik ng AFP sa ilang bayan sa 
Laguna, laluna sa lugar na malapit 
sa Laguna Industrial Park. Inirerek- 
lamo nila ang isinasagawang pag- 

babahay-bahay, pagpapataw ng 
curfew at pagsubaybay sa mga mi- 
litanteng lider sa naturang prubin- 
sya. 

Ayon sa Pamalakaya, tinutukoy 
at inililista ng mga sundalo ang 
mga pangalan mga residenteng ka- 
sapi ng Kilusang Mayo Uno, Kada- 
may at iba pang mga organisasyong 
pilit na iniuugnay ng Malacafang at 
AFP sa rebolusyonaryong kilusan. 
Ang harasment ng militar sa mga 
organisasyong ito ay pinaniniwala- 
ang may kinalaman sa paglaban ng 
naturang mga grupo sa malawakang 
demolisyon sa mga komunidad na 
saklaw ng proyektong NorthRall. 

Marso 23. Inireklamo ng pamil- 
ya ni Muhammad Bani, 27, isang 
paring Muslim, ang pagtortyur ng 
militar sa kanya at sa kaibigan ni- 
yang si Al-Midzbar Bunajal, 24. 


Inaresto ng ISG at Criminal Investi- 
gation and Detection Group (CIDG) 
sina Bani at Bunajal sa isla ng Bo- 
racay sa Aklan noong Marso 8 at 
inakusahang sangkot sa kasong pa- 
ngingidnap sa Dos Palmas, Palawan 


noong 2001. Inaakusahan din si- 
lang myembro ng bandidong Abu 
Sayyaf. 

Marso 22. Binaril ng gwardya 
ng Oceana Gold Philippines Inc. si 
Emilio Pumihic sa Didipio, Kasibu, 
Bayombong, Nueva Vizcaya habang 
inililigtas niya ang kapitbahay ni- 
yang si Samuel Bidang. Nagsasaga- 
wa noon ng demolisyon ang kum- 
panya habang natutulog si Bidang 
sa kanyang bahay. Ang Oceana 
Gold ay isang Australyanong kum- 
panya sa pagmimina na binigyan 
ng rehimen ng karapatang magmi- 
na sa malawak na lupain sa Didi- 
pio. Malaon nang tinututulan ng 
mga residente ang operasyon nito. 

Marso 20. Iligal na inaresto ng 
pinagsamang mga operatibang pa- 
niktik ng Intelligence Service of 
the AFP at pulisya sa Region 4A 
ang mag-asawang Jaime Soledad, 
58, at Clarita Luego, 50, sa Camel- 
la Springville Subdivision, Molino, 
Bacoor, Cavite. Walang hawak na 
mandamyento de aresto para sa 
mag-asawang Soledad ang mga 
umarestong pulis. Tatlong araw 
silang ipinailalim sa matinding in- 
terogasyon at pinagkaitan ng kara- 
patang makita ng mga kamag-anak 
at magkaroon ng abugado. Kinum- 
pirma na lamang ng militar na ha- 
wak nila ang dalawa nang igiit ng 
isang reporter na nakita niya ang 
mag-asawa sa upisina ng hepe ng 
paniktik ng Region 4. 

Dahil walang maisampang kaso, 
napilitan ang AFP at PNP na paka- 
walan si Luego ilang araw matapos 
sila inaresto. Sinampahan naman 
ng gawa-gawang kaso si Soledad 
kaugnay ng dalawang ambus ng 
Bagong Hukbong Bayan sa Leyte 
noon pang dekada 1990. ABI 

Neri, kinatigan 
ng Korte Suprema 


S: botong 9-6, kinatigan ng Korte Suprema 
noong Marso 25 ang apela ni dating NEDA 
Secretary Romulo Neri na pigilan ang Senado na 
pilitin siyang isiwalat ang kabuuan ng kanyang 
nalalaman sa maanomalyang proyektong NBN- 
ZTE. 

Ayon sa desisyon ng Korte Suprema, saklaw 
ng “executive privilege” ang mga usapan sa pa- 
gitan nina Neri at Gloria Arroyo na pumapatung- 
kol sa diumano'y mga “usaping diplomatiko.” 
Alinsunod sa desisyong ito, hindi maaaring ob- 
ligahin ng Senado si Neri na sagutin ang mga 
katanungan ng Senado kaugnay dito. Nakatak- 
dang iapela ng Senado ang desisyong ito ng Kor- 
te Suprema. 

Idineklara rin ng korte na iligal ang pagpa- 
pahuli ng Senado kay Neri sa manipis na bata- 
yang hindi inilathala ang mga alituntunin nito 
sa pagsasagawa ng mga imbestigasyon--bagay 
na pinabulaanan ng Senado. 

Inulan ng batikos ang desisyon ng Korte 
Suprema na inaasahang gagamitin ng mga upi- 
syal ng gubyerno upang tumangging dumalo sa 
mga isasagawang imbestigasyon ng Senado sa 
mga kaso ng korapsyon. 

Sa kanyang pagtutol sa desisyon, ipinahayag 
ni Chief Justice Reynato Puno na hindi pwedeng 
gamitin ang “executive privilege” upang pagtak- 
pan ang mga posibleng krimen ng gubyerno. 

Tiyak na gagamiting sangkalan nina Neri at 
lahat ng iba pang upisyal ng rehimen ang desi- 
syong ito upang tumangging dumalo sa mga ipi- 
natatawag na imbestigasyon ng Senado sa mga 
kaso ng korapsyon sa ilalim ng rehimeng Arroyo. 

Sa aktwal, ibinalik ng desisyong ito ang 
esensya ng EO 464 ni Gloria Arroyo na nagba- 
bawal sa lahat ng mga upisyal ng gubyerno sa 
antas-gabinete na dumalo sa mga imbestiga- 
syon ng Senado at Kongreso nang walang pa- 
hintulot si Arroyo. Binaligtad ng Korte Suprema 
ang sarili nitong desisyon noong 2006 na nag- 
dedeklarang iligal ang mga susing probisyon ng 
EO 464. 

Tinatayang ang pinakahuling botohang ito 
ay magsisilbing salalayan ng mga desisyon ng 
Korte Suprema sa susunod pang mga kaso. Lala- 
la pa ito sa mga darating na panahon oras na 
magretiro ang ilang mahistrado at halinhan ang 
mga ito ng mga bagong hirang ni Arroyo. ABI 

N BALITA | 


400 batang biktima ng militarisasyon 


UMABOT sa 423 ang mga batang biktima ng lumalalang 
mga operasyong militar ng rehimeng Arroyo mula Enero 
hanggang Marso 2008. Ito ang iniulat ng Children's Re- 
habilitation Center (CRC) nang gunitain ang unang 
anibersaryo ng pagkamatay ni Grecil Buya, isang siyam 
na taong gulang na batang pinatay ng mga sundalo sa 
Compostela Valley. 

Si Grecil ay binaril nang malapitan ng militar sa 
isang sagupaan noong Marso 31, 2007. Para pagtakpan 
ang kanilang krimen, pinalabas ng AFP na isa siyang 
batang mandirigma at kinunan siya ng litrato katabi ang 
isang ripleng M16 na mas mahaba pa sa kanya. Pinabu- 
laanan ito ng pamilya, mga kamag-anak at mga kapitba- 
hay ni Grecil. Sa kabila nito ay inabswelto ng Commis- 
sion on Human Rights ang mga salarin. 

Ayon sa CRC, ang patakaran ng todo-largang digma 
ng gubyernong Arroyo, na mas binibigyang-diin sa halip 
na mga serbisyong panlipunan, ay tiyak na magpapalala 
sa kalagayan ng mga bata at magsasapanganib sa kani- 
la. 


Kilos-protesta sa Hong Kong, inilunsad 


HINDI bababa sa 2,000 migranteng manggagawang Pili- 
pino sa Hong Kong ang naglunsad ng kilos-protesta ni- 
tong Marso 31 para igiit ang pagwawakas sa paghahari ni 
Gloria Arroyo. Itinaon nila ang rali sa tatlong araw na 
pagbisita ni Arroyo sa Hong Kong. 

Pinangunahan ng Gloria Step Down Movement-Hong 
Kong chapter at United Filipinos in Hongkong ang protes- 
ta. Anila, makapal ang mukha ni Arroyo na magbida ng 
kunwa'y mga pag-unlad sa ekonomya gayong lalong lu- 
malala ang kalagayan ng mamamayang Pilipino, kabilang 
na ang sa mga migranteng manggagawa. Nakiisa rin sa 
kilos protesta ang Human Rights Commission, Justice and 
Peace Commission of the HK Catholic Diocese, Asia Moni- 
tor Resource Centre at Asia Pacific Mission for Migrants. 

Samantala, bilang pakikiisa sa kilusan para patalsikin 
si Arroyo, inilunsad ng mga migranteng manggagawang 
Pilipino (OCW o overseas contract workers) noong Abril 5 
ang “zero remittance day”, isang araw ng hindi pagpapa- 
dala ng remitans sa kanilang mga pamilya. Ito ang 
nagsilbing regalo nila sa kaarawan ng pekeng pangulo. 
Ang hakbang na ito, ayon kay Maita Santiago ng Migran- 
te, ay pagpapahayag ng mga migrante na sobra na ang 
pagpapabaya sa kanila ng kasalukuyang rehimen. 
Nananawagan din sila na bumaba na sa pwesto si Arroyo 
lalupa”t wala naman siyang ginawa para sa mga migrante. 

N BALITA... 


Panlilinlang sa mga magsasaka ng Sumilao, binatikos ng KMP 


MARIING binatikos ng Kilusang 
Magbubukid ng Pilipinas (KMP) 
ang panloloko ng rehimeng Arroyo 
sa mga magsasakang taga-Sumi- 
lao, Bukidnon na nakipaglaban 
para sa kanilang lupa sa loob ng 
maraming taon. Pinalalabas nga- 
yon ng rehimen, ng San Miguel 
Food Inc. (SMFI) at maging ng ar- 
sobispo ng Maynila na si Gau- 
dencio Cardinal Rosales na naka- 
mit na ng mga magsasaka ang 
isang “win-win solution” (kasun- 
duang makikinabang ang lahat). 
Alinsunod sa kasunduan, ku- 
sang ibibigay bilang donasyon ng 
SMFI ang 50 ektarya sa mga mag- 
sasaka. Pero dapat nilang bayaran 
ang nalalabing 94 na ektarya para 


makumpleto ang 144 ektaryang no- 
on pa ma'y dapat naipamahagi na 
sa mga magsasaka. Lumalabas na 
ang mga magsasaka pa ang may 
utang na loob sa SMFI. 

Ang kinahinatnan ng kasong 
ito ay patunay lamang ng kainuti- 
lan ng Comprehensive Agrarian 
Reform Program (CARP), ayon pa 
sa KMP. Niloloko lamang nito ang 
mga magsasaka dahil walang kasi- 
guruhang mapupunta nga sa kani- 
la ang lupa, kabilang ang 50 ek- 
taryang ibibigay na diumano ng 
SMFI. Bibilhin din nila sa gubyer- 
no ang nalalabi pang lupa sa ka- 
salukuyang halaga nito sa pamili- 
han. Ngunit dahil karamihan sa 
mahihirap na magsasaka ay wa- 


lang kakayahang magbayad ng bu- 
wanang amortisasyon, inaasahang 
sa kadulu-duluhan ay mababang- 
karote sila at mapupwersang iben- 
ta ang kanilang mga lupa. Sa kaso 
ng mga taga-Sumilao, babalik at 
babalik ang lupa sa SMFI. 

Malaking insulto kung gayon 
ang paggamit ng rehimen sa kaso 
ng Sumilao-SMFI para bigyang- 
katwiran ang pagpapalawig sa 
CARP. Ayon sa KMP, ang maka- 
asenderong CARP ang puno't dulo 
ng kawalang-hustisya sa Sumilao. 
Napilitan lamang ang gubyernong 
harapin ito dahil sa walang puknat 
na pakikibaka ng mga magsasaka 
roon at sa malawak na suportang 
inani ng kanilang laban. 


Pagtaas ng presyo ng langis, pinakamadalas 
sa ilalim ng rehimeng Arroyo 


NAGANAP sa ilalim ng rehimeng Arroyo ang pinakamadalas na 
pagtaas ng presyo ng langis, ayon sa pag-aaral ng Ibon Foun- 
dation. Tinukoy nito na mula 2001, tumaas nang 196% ang 
presyo ng gaas, 168% ng diesel, 151% ng gasolinang unleaded, 
150% ng regular na gasolina at 147% ng gasolinang premium. 
Mula sa P15 bawat litro noong 2003, umaabot na sa halos P40 
kada litro ngayon ang presyo ng diesel. 

Kaugnay nito, nanawagan ang Ibon na kagyat na alisin ang 
Value Added Tax (VAT) na ipinapataw sa presyo ng mga produk- 
tong petrolyo. Noong 2006, kumita ng P49.15 bilyon ang gu- 
byerno mula sa buwis sa langis na ipinababalikat sa karaniwang 
mamimili. 

Iginiit din ng Ibon na ibasura na ang Republic Act 8479 o 
Downstream Oil Industry Deregulation Act ng 1998 na siyang 
nagbibigay ng kalayaan sa mga dayuhang kumpanya na magtaas 
ng presyo ng langis. 

Sumusuporta sa panawagang ito ang mga drayber at operey- 
tor ng dyip. Ayon sa Piston o Pagkakaisa ng mga Samahan ng 
Tsuper at Operator Nationwide, 
naghahanda silang maglunsad ng | X 
serye ng mga kilos protesta ,, 
na hahantong sa isang £ 
pambansang tigil-pasada 
sa mga darating na ling- 

1,000 papet na tropang Iraqi, 
umatras sa labanan 


UMATRAS ang mahigit 1,000 tropa ng 
militar at pulisya ng papet na gubyer- 
nong Iraqi noong huling linggo ng Marso 
habang nasa kainitan ng pakikipaglaban 
sa mga mandirigmang Shiite sa Basra, 
Iraq. Ayon sa isang mataas na upisyal ng 
gubyerno, kabilang sa mga tumalilis ang 
dose-dosenang upisyal kasama ang 
dalawang nangungunang kumander sa 
larangan. Sadyang umatras sila sa la- 
banan o basta na lamang nag-abanduna 
ng kanilang mga pusisyon. 

Ipinakikita ng mga pagtalilis na ito 
na hindi kaya ng mga papet na pwersang 
panseguridad na ipagpatuloy ang sini- 
mulan ng US na gera laban sa mga pwer- 
sang mapagpalaya ng Iraq. 

Bunsod nito, dali-daling idineploy ni 
Prime Minister Nouri Kamal al-Maliki ang 
10,000 bagong rekrut mula sa tribong 
Shiite, bagay na ikinagalit naman ng tri- 
bong Sunni. 

Noong 2007, umabot na sa 15% ng 
kabuuan ng papet na pwersang militar at 
pulisya sa Iraq ang tumiwalag. 

Pananagutin ang rehimeng Arroyo 
sa labis na paghihirap ng mamamayan 


pantay na paghihirap ngayon ng mamamayang 

Pilipino. Ang pagsirit ng presyo ng bigas, mga 
produktong langis at iba pang mga batayang panga- 
ngailan ay nakaugat sa anti-mamamayang mga pata- 
karang pang-ekonomya ni Arroyo na mahigit isang 
dekada nang bumabayo sa sambayanan. 

Isang nag-aalburutong bulkan ang malawak na 
galit ng mamamayan. Ang kanilang matinding paghi- 
hikahos habang nagpapakabundat ang malalaking bu- 
rukrata-kapitalista ay nagpapakulo sa kanilang galit 
at nagtutulak sa kanila na paigtingin pang lalo ang 
pakikibaka para patalksin si Arroyo. 

Pinananagot nila si Gloria Arroyo sa lahat ng di- 
naranas nilang paghihirap. Sinisingil nila siya sa pag- 
tutulak noong 1998 ng General Agreement on Tariffs 
and Trade (GATT), pagsasakatuparan ng liberalisasyon 
ng ekonomya at ganap na pagsasailalim ng Pilipinas 
sa imperyalistang globalisasyon. Sa ilalim ng GATT, 
ibinwelo ng magkakasunod 


Pisay na ng rehimeng Arroyo ang walang ka- 


Mga tampok 
sa isyung ito... 


Matinding krisis 
PAHINA 2 


sa bigas 


Korapsyon sa programa 
sa babuyan 


na mga rehimen ang liberalisasyon sa agrikultura. 

Ang liberalisasyon sa agrikultura, sa partikular, ay 
nagresulta sa pagpawi o pagbawas ng mga subsidyo 
sa mga magsasaka at anupamang kakarampot na sup- 
orta ng gubyerno sa agrikultura. Ibinukas nito ang 
bansa sa walang habas na importasyon ng mga pro- 
duktong agrikultural. 

Ang dagsa ng bigas, mais, karneng baka, baboy at 
manok at iba pang gayong produkto mula sa ibang 
bansa ay mapagpasyang sumakal sa lokal na produk- 
syon at sa kakayahan ng Pilipinas na tumindig sa sa- 
rili sa usapin ng pagkain. Sa ilalim din ng globalisa- 
syon itinulak ang malawakang pagpapalit-gamit ng 
mga lupang agrikultural na ibinaling mula sa palay at 
mais tungo sa mga cash crop na pang-eksport. 

Ang pro-imperyalista at anti-mamamayang GATT 
ang pinakamalaking sakunang tumama sa mga mag- 
sasakang Pilipino. Higit pa sa pinsalang dulot ng pi- 
nakamalalakas na bagyo ang pagkawasak ng lokal na 


Mga tagumpay ng BHB 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


